ai4bharat/Pralekha huggingface dataset:
ప్రధాన మంత్రి కార్యాలయం
సోమవారం ఆగస్టు 10వ తేదీ న అండమాన్ & నికోబార్ దీవుల  లో సబ్ మరీన్ కేబుల్ కనెక్టివిటీ ని ప్రారంభించనున్న ప్రధాన మంత్రి శ్రీ నరేంద్ మోదీ
అండమాన్ & నికోబార్ దీవుల కోసం హై-స్పీడ్ బ్రాడ్ బ్యాండ్ కనెక్టివిటి
చెన్నై- పోర్ట్ బ్లయర్ మరియు పోర్ట్ బ్లేయర్, ఇంకా 7 ద్వీపాల నడుమ సుమారు 2300 కి.మీ. పొడవైన అండర్ సీ కేబుల్
ఇ-గవర్నెన్స్ కు, పర్యటన కు మరియు సమాచార సాంకేతిక విజ్ఞాన రంగాల కు ఒక పెద్ద ప్రోత్సాహం
చెన్నై ని మరియు పోర్ట్ బ్లేయర్ ను కలిపే సబ్ మరీన్ ఆప్టికల్ ఫైబర్ కేబుల్  ని ప్రధాన మంత్రి శ్రీ నరేంద్ర మోదీ 2020వ సంవత్సరం ఆగస్టు 10వ తేదీ నాడు వీడియో కాన్ఫరెన్స్ మాధ్యమం ద్వారా ప్రారంభించి మరి దేశ ప్రజల కు అంకితం చేయనున్నారు. ఈ సబ్ మరీన్ కేబుల్ పోర్ట్ బ్లేయర్ ను స్వరాజ్ ద్వీప్ , లిటిల్ అండమాన్, కార్ నికోబార్, కమ్ రోతా, గ్రేట్ నికోబార్, లాంగ్ ఐలండ్ మరియు రంగత్ లతో కూడాను సంధానించనున్నది. ఈ సంధానం అండమాన్ & నికోబార్ దీవుల కు భారతదేశం లోని ఇతర ప్రాంతాల తో సమానం గా వేగవంతమైనటువంటి మరియు మరింత నమ్మదగినటువంటి ల్యాండ్ లైన్, ఇంకా మొబైల్ టెలికం సేవల యొక్క నిర్వహణ సామర్థ్యాన్ని అందించనున్నది. ఈ పరియోజన కోసం గౌరవనీయ ప్రధాన మంత్రి పోర్ట్ బ్లేయర్ లో 2018వ సంవత్సరం లో డిసెంబర్ 30 వ తేదీ నాడు శంకుస్థాపన చేయడం జరిగింది.
సబ్ మరీన్ ఒఎఫ్ సి లింకు ఒక సారి ప్రారంభానికి నోచుకొందీ అంటే గనక, అది చెన్నై మరియు పోర్ట్ బ్లేయర్ ల నడుమ న 2 x 200 గీగా బిట్స్ పర్ సెకండ్  బ్యాండ్ విడ్త్ ను, ఇంకా పోర్ట్ బ్లేయర్ మరి ఇతర ద్వీపాలకు నడుమ న 2 x 100 జిబిపిఎస్ బ్యాండ్ విడ్త్ ను అందించగలదు. ఈ ద్వీపాల లో విశ్వసనీయమైనటువంటి, దృఢమైనటువంటి, ఇంకా హై-స్పీడ్ టెలికమ్ మరియు బ్రాడ్ బ్యాండ్ సదుపాయాల లభ్యత అటు వినియోగదారుల దృష్టికోణం నుండే కాక ఇటు పాలనపరమైనటువంటి, ఇంకా వ్యూహాత్మకమైనటువంటి కారణాల రీత్యా కూడాను ఒక మైలురాయి అనదగ్గ కార్యసిద్ధి కాగలదు. ఉపగ్రహం మాధ్యమం ద్వారా సమకూర్చబడినటువంటి పరిమిత బ్యాక్ హాల్ బ్యాండ్ విడ్త్ కారణం గా సంయమానికి లోనైనటువంటి 4జి మొబైల్ సర్వీసులు కూడాను ఒక పెద్ద వృద్ధి ని నమోదు చేయగలుగుతాయి.
టెలికమ్ మరియు బ్రాడ్ బ్యాండ్ సంధానం ద్వీపాల లో ఉపాధి కల్పన కు మరియు పర్యటన కు అవకాశాల ను పెంపు చేయనుంది. అక్కడి ఆర్థిక వ్యవస్థ కు ఉత్తేజాన్ని ఇవ్వడం తో పాటు జీవన ప్రమాణాల ను వృద్ధి చేయనుంది. ఉత్తమమైనటువంటి సంధానం టెలిమెడిసిన్ ఇంకా టెలి-ఎజుకేశన్ ల వంటి ఇలెక్ట్రానిక్ గవర్నెన్స్ సర్వీసెస్ ను బట్వాడా చేయడానికి కూడాను మార్గాన్ని సుగమం చేయనుంది. ఇ-కామర్స్ లో అవకాశాల నుండి చిన్న వ్యాపార సంస్థ లు లబ్ధి ని పొందనుండగా, అధికమైన బ్యాండ్ విడ్త్ అందుబాటు లోకి రావడం తో దీనిని ఇ-లర్నింగ్ కోసం మరియు జ్ఞానాన్ని పంచడం కోసం విద్యా సంస్థలు వినియోగించుకోనున్నాయి. బిజినెస్ ప్రోసెస్ అవుట్ సోర్సింగ్ సర్వీసెస్ మరియు ఇతర మధ్య తరహా, భారీ వ్యాపార సంస్థలు కూడాను మెరుగైనటువంటి సంధానం యొక్క ప్రయోజనాల ను పొందగలుగుతాయి.
ఈ పరియోజన కు భారత ప్రభుత్వం కమ్యూనికేశన్స్ మంత్రిత్వ శాఖ కు చెందిన టెలికమ్యూనికేశన్స్ విభాగం పరిధి లోని యూనివర్సల్ సర్వీస్ ఆబ్లిగేశన్ ఫండ్  ద్వారా ఆర్థిక సహాయాన్ని అందిస్తున్నది. ఈ పరియోజన ను భారత్ సంచార్ నిగమ్ లిమిటెడ్  అమలుపరచింది. కాగా టెలికమ్యూనికేశన్స్ కన్సల్టెంట్స్ ఇండియా లిమిటెడ్  సాంకేతిక సలహాదారు గా వ్యవహరించింది. సుమారు 1224 కోట్ల రూపాయల వ్యయం తో దాదాపు 2300 కి.మీ. ల సబ్ మరీన్ ఒఎఫ్ సి కేబుల్ ను వేయడం జరిగింది; మరి ఈ యొక్క ప్రాజెక్టు ను అనుకొన్న కాలం లోపల పూర్తి చేయడమైంది.
(
పర్యటక మంత్రిత్వ శాఖ
పర్యాటక మంత్రిత్వ శాఖ ఆధ్వర్యాన 2023 ఫిబ్రవరి 7 నుంచి 9 వరకూ గుజరాత్లోని రాన్ ఆఫ్ కచ్లో జి-20 పర్యాటక కార్యాచరణ బృందం తొలి సమావేశం
జి-20 అధ్యక్షత కాలంలో పర్యాటక రంగంలోని 5 ప్రాధాన్య రంగాలకు ఉత్తేజం;
హరిత పర్యాటక రంగంగా మార్పు.. డిజిటల్ శక్తి వినియోగం.. యువతకు నైపుణ్య సాధికారత కల్పన.. పర్యాటక ‘ఎంఎస్ఎంఇ'లు/అంకుర సంస్థల సంరక్షణ.. పర్యాటక గమ్యస్థానాల వ్యూహాత్మక నిర్వహణ: పర్యాటక కార్యదర్శి ప్రకటన
జి-20 చట్రం కింద తన పరిధిలోని పర్యాటక కార్యాచరణ బృందం తొలి సమావేశాన్ని 2023 ఫిబ్రవరి 7 నుంచి 9 వరకూ గుజరాత్లోని రాన్ ఆఫ్ కచ్లో కేంద్ర పర్యాటక మంత్రిత్వశాఖ నిర్వహించనుంది. దీనికి సంబంధించిన వివరాలను ఆ శాఖ కార్యదర్శి శ్రీ అరవింద్ సింగ్ న్యూఢిల్లీలో ఇవాళ విలేకరులకు వెల్లడించారు.
భారత జి-20 అధ్యక్షత కాలంలో పర్యాటక రంగానికి సంబంధించి 5 అంతర్గత ప్రాధాన్య రంగాలున్నాయని ఆయన తెలిపారు. తదనుగుణంగా “పర్యాటక రంగాన్ని పచ్చగా మార్చడం, డిజిటల్ శక్తి వినియోగం, యువతకు నైపుణ్య సాధికారత కల్పన, పర్యాటక ‘ఎంఎస్ఎంఇ’/అంకుర సంస్థల సంరక్షణ, పర్యాటక గమ్యాల వ్యూహాత్మక నిర్వహణపై పునరాలోచన” వగైరాలపై నిశితంగా దృష్టి కేంద్రీకరిస్తామని ఆయన విశదీకరించారు. ఇందులో భాగంగా కార్యాచరణ బృందం తొలి సమావేశంలో పర్యాటకాన్ని ప్రోత్సహించే దిశగా గ్రామీణ-పురావస్తు పర్యాటకంపై అనుబంధ కార్యక్రమాలు నిర్వహిస్తామని తెలిపారు. అదే సమయంలో విదేశీ ప్రతినిధులకు భారతీయ పర్యాటక విజయగాథలను ప్రదర్శిస్తామని చెప్పారు.
సుస్థిర ప్రగతి లక్ష్యాలను 2030 నాటికల్లా సాధించే మార్గాలపై ఏకాభిప్రాయ సాధన జి-20 వేదికకుగల ప్రాథమ్యాలలో ఒకటని కార్యదర్శి వెల్లడించారు. ఆ మేరకు పర్యావరణానికి మాత్రమేగాక స్థానిక వ్యాపార సంస్థలకు అవకాశాల సృష్టికీ కీలకమైన సుస్థిర పర్యాటకానికి ప్రాధాన్యం ఇస్తామని చెప్పారు. భారత పర్యాటక సామర్థ్యంపై ప్రపంచ స్థాయిలో అవగాహన పెంచడానికి జి-20 దోహదం చేస్తుందని శ్రీ అరవింద్ సింగ్ పేర్కొన్నారు. తదనుగుణంగా సమావేశాలకు హాజరయ్యే విదేశీ ప్రతినిధులకు భారతీయ సంస్కృతిని తెలిపేలా పర్యాటక ప్రదేశాల సందర్శన ఏర్పాటు చేస్తామన్నారు. ఇందులో భాగంగా రాన్ ఆఫ్ కచ్ సమావేశం సందర్భంగా వారిని యునెస్కో ప్రపంచ వారసత్వ పర్యాటక ప్రదేశం ధోలావీరకు తీసుకెళ్తామని తెలిపారు. తద్వారా మన దేశ పౌరులే కాకుండా విదేశీ ప్రజలు ఇలాంటి ప్రదేశాల గురించి తెలుసుకుంటారని, దీనివల్ల పర్యాటక రంగ ప్రగతికి ఉత్తేజం లభిస్తుందని పేర్కొన్నారు.
స్థానిక ప్రజల్లో… ముఖ్యంగా పర్యాటక తాకిడిని నిభాయించగల యువతరంలో ఆతిథ్య-నిర్వహణ నైపుణ్యాలను మెరుగుపరచడం కూడా కార్యాచరణలో ఒక భాగమని కార్యదర్శి తెలిపారు. కేంద్ర బడ్జెట్ 2023-24లోని ముఖ్యాంశాలలో కూడా ఇదొక ప్రాధాన్యం కావడం గమనార్హం. ప్రతినిధుల సమక్షంలో స్థానిక కళా-హస్తకళల ప్రత్యక్ష ప్రదర్శనలు ఉంటాయని, అలాగే ఒక జిల్లా-ఒక ఉత్పత్తి కార్యక్రమం కింద వారికి వీడ్కోలు బహుమతులు అందిస్తామని ఆయన పేర్కొన్నారు. శ్రీ అరవింద్ సింగ్ మరికొన్ని వివరాలు తెలుపుతూ- భారత జి-20 అధ్యక్షతను సద్వినియోగం చేసుకుంటూ 3 పర్యాటక సంబంధ భారీ కార్యక్రమాలు ఉంటాయన్నారు. ఈ మేరకు జి-20 సంబంధిత కార్యక్రమాలతోపాటు ఏప్రిల్లో ప్రపంచ పెట్టుబడిదారుల సదస్సు, ‘ఎంఐసిఇ’ సదస్సు, ప్రపంచ పర్యాటక సీఈవోల వేదిక సమావేశం నిర్వహిస్తామని వివరించారు.
జి-20 శిఖరాగ్ర సదస్సు ముగింపు సందర్భంగా- దానికిముందు జరిగే సమావేశాల్లో వివిధ దేశాలు ఆమోదించిన మంత్రుల స్థాయి దిశానిర్దేశ తీర్మానాన్ని సమర్పిస్తామని శ్రీ అరవింద్ సింగ్ తెలిపారు. జి-20 కార్యక్రమాల కోసం ఎంచుకున్న వివిధ ప్రదేశాలు గ్రామీణ, పురావస్తు, చారిత్రక వగైరా విభిన్న ఆకర్షణీయాంశాలతో కూడినవై ఉంటాయి.
వాణిజ్యం, పరిశ్రమల మంత్రిత్వ శాఖ
ఎస్.ఇ.జెడ్ విధానం
ప్రత్యేక ఆర్ధిక మండళ్ల  ల విధానాన్ని 2000 ఏప్రిల్ లో ప్రారంభించారు.
ప్రత్యేక ఆర్ధిక మండళ్ల చట్టం 2005ను పార్లమెంటు 2005 మే లో ఆమోదించింది. దీనికి 2005 జూన్ 23న రాష్ట్రపతి ఆమోదం లభించింది. ఎస్.ఇ.జెడ్ నిబంధనలుఉ 2006 ఫిబ్రవరి 10 నుంచి అమలులోకి వచ్చాయి.
ఎస్.ఇ.జెడ్ పథకం కింద ముఖ్యాంశాలు ఇలా ఉన్నాయి.
1. సెజ్లో అధీకృత కార్యకలాపాల కు సంబంధించి , నిర్దేశిత డ్యూటీఫ్రీ ఎన్క్లేవ్ను భారతదేశ కస్టమ్స్ కు వెలుపల ఉన్న ప్రాంతంగా పరిగణిస్తారు.
1.ఎస్.ఇ.జెడ్లో అధీకృత కార్యకలాపాలు నిర్వహించడానికి , నిర్దేశిత డ్యూటీ ఫ్రీ ప్రాంతాన్ని భారతదేశ కస్టమ్స్ వెలుపల ఉన్నప్రాంతంగా పరిగణిస్తారు.
2. దిగుమతులు చేసుకోవడానికి లైసెన్సు అవసరం లేదు.
3. తయారీ లేదా సేవల కార్యకలాపాలను అనుమతిస్తారు.
4. ఉత్పత్తి కార్యకలాపాలు ప్రారంభించినప్పటి నుంచి సంచితంగా ఐదు సంవత్సరాల పాటు ఈ యూనిట్ పాజిటివ్ నెట్ ఫారిన్ ఎక్స్చేంజ్ ని ఆర్జించాలి.
5. దేశీయంగా అమ్మకాలు పూర్తి స్థాయి కస్టమ్స్ సుంకం, అమలులో ఉ న్న దిగుమతుల విధానానికి లోబడి ఉంటాయి.
6. ఎస్.ఇ.జెడ్ యూనిట్లు సబ్ కాంట్రాక్టింగ్ చేసుకునేందుకు స్వేచ్ఛ ఉంది.
7. ఎగుమతులు, దిగుమతుల కార్గోను కస్టమ్స్ అధికారులు సాధారణ పరీక్షలు చేయరు.
8. ఎస్.ఇ.జెడ్ చట్టం 2005 కింద ఎస్.ఇ.జెడ్ డవలపర్లు, కో డవలపర్లు యూనిట్లు పన్ను ప్రయోజనాలను పొందుతారు.
ఈ సమాచారాన్ని వాణిజ్య పరిశ్రమల శాఖ సహాయమంత్రి శ్రీ హర్దీప్సింగ్ పూరి లోక్ సభలో నిన్న ఒక ప్రశ్నకు లిఖితపూర్వక సమాధానంలో తెలిపారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
వలస కార్మికులకు ఉచిత ఆహార ధాన్యాలు అందించే "ఆత్మ నిర్భర్ భారత్" పథకం ప్రారంభం
"ఆత్మ నిర్భర్ భారత్" ప్యాకేజీ కింద నెలకు 5 కిలోల చొప్పున రెండు నెలలు అంటే మే మరియు జూన్ నెలలకు ఉచితంగా ఆహార ధాన్యాలందించాలని భారత ప్రభుత్వం నిర్ణయించింది. దేశంలో ఎన్ఎఫ్ఎస్ఏ, రాష్ట్ర ప్రభుత్వాల పీడీఎస్ కార్డుల పరిధిలోకి రాని దాదాపు 8 కోట్ల మంది వలస కార్మికులకు ఈ పథకాన్ని వర్తింపజేయనున్నారు. ఈ పథకం మొత్తం అంచనా వ్యయం రూ. 3500 కోట్లు. దీనిని పూర్తిగా భారత ప్రభుత్వమే భరిస్తుంది. దేశం మొత్తానికి ఈ పథకం కింద 8 లక్షల మెట్రిక్ టన్నుల మేర  ఆహార ధాన్యాల కేటాయింపులు జరిపారు. ఫుడ్ కార్పొరేషన్ ఆఫ్ ఇండియా  ఇప్పటికే ఈ పథకం కింద ఆహార ధాన్యాల పంపిణీని ప్రారంభించింది. అర్హత గల వలస కార్మికులకు మరింతగా పంపిణీ చేయడానికి గాను ఈ రోజు తమిళనాడు నుండి 1109 మెట్రిక్ టన్నులు, కేరళ నుండి 151 మెట్రిక్ టన్నుల మేర ఆహార ధాన్యాల్ని ఆయా రాష్ట్ర ప్రభుత్వాలకు కేంద్రం జారీ చేసింది. ఈ పథకం కింద దేశ వ్యాప్తంగా ఆహార ధాన్యాలు పంపిణీ చేయడానికి గాను ఇప్పటికే అన్ని ఏర్పాట్లు చేయబడ్డాయి మరియు భారత దేశంలోని ప్రతి రాష్ట్ర మరియు కేంద్ర పాలిత ప్రాంతాలలో  తగినన్ని నిల్వలు ఉంచబడ్డాయి. రైలు, రహదారి, సముద్ర మార్గాల ద్వారా ఉత్పత్తి చేసే ప్రాంతాల నుండి ఆహార ధాన్యాల నిల్వలను వినియోగం ఉన్న రాష్ట్రాలు / యుటీలకు ఆహార ధాన్యపు నిల్వలను క్రమం తప్పకుండా తరలించి తిరిగి నింపనున్నారు.
(Visitor Counter : 310
ఆరోగ్య, కుటుంబ సంక్షేమ మంత్రిత్వ శాఖ
భారత్ లో భారీగా పెరిగిన కోవిడ్ పరీక్షలు
గత 9 రోజుల్లో కోటి పరీక్షలు
గత ఆరు వారాల్లో సగటున రోజుకు 11 లక్షల పరీక్షలు
పరీక్షలు పెరిగేకొద్దీ తగ్గుతూ వస్తున్న పాజిటివ్ కేసుల శాతం
2020 జనవరి మొదలుకొని భారత్ లో కోవిడ్-19 పరీక్షల సదుపాయాలు పెరుగుతూ వచ్చాయి. దీనివలన పరీక్షల సంఖ్య కూడా పెద్ద ఎత్తున పెరిగింది. రోజుకు 15 లక్షల శాంపిల్స్ పరీక్షించగలిగే సామర్థ్యం భారత్ సమకూర్చుకుంది. గడిచిన 24 గంటలలో 10,75,760 పరీక్షలు జరగగా పరీక్షల సామర్థ్యం అనేక రెట్లు పెరగటంవలన ఇప్పటివరకు జరిపిన మొత్తం కోవిడ్ పరీక్షలు 10.65 కోట్లకు  కి చేరాయి. గత ఆరు వారాల్లో సగటున రోజుకు 11 లక్షల వంతున పరీక్షలు జరుగుతూ వస్తున్నాయి.
ఆధారాలను బట్టి చూస్తే, పరీక్షలను విస్తృతం చేసేకొద్దీ పాజిటి కేసుల సంఖ్య తగ్గుముఖం పడుతూ వచ్చింది. దేశవ్యాప్తంగా పాజిటివ్ కేసుల సంఖ్య అలా భారీగా తగ్గటం చూస్తుంటే కరోనాను సమర్థంగా నియంత్రించ గలుగుతున్నట్టు స్పష్టమవుతోంది. పాజిటివ్ కేసుల శాతం క్రమంగా తగ్గుతూ ఈ రోజు 7.54 శాతానికి చేరింది.
ఇలా గత మూడు వారాల్లో పాజిటివ్ కెసులు తగ్గుతున్న ధోరణి చూస్తుంటే అది పెరిగిన పరీక్షల సదుపాయాలకు నిదర్శనంగా మారింది.
గత 9 రోజుల్లో కోటి కరోనా పరీక్షలు జరిగాయి. రోజువారీ పాజిటివ్ కేసుల శాతం ప్రస్తుతం 4.64%.
చికిత్సలో ఉన్నవారి సంఖ్య క్రమంగా తగ్గుతూ వస్తోంది. ఈ రోజు చికిత్సలో ఉన్నవారు 6,03,687 మంది. మొత్తం పాజిటివ్ కేసులలో వీరు 7.51%. ఒకవైపు చికిత్సపొందుతున్నవారు తగ్గుతూ ఉంటే మరో వైపు కోలుకున్నవారు పెరుగుతూ ఉన్నారు. ఇప్పటిదాకా కోలుకున్నవారు 73 లక్షలు దాటారు. కచ్చితంగా చెప్పాలంటే 73,15,989 మంది. కోలుకున్నవారికీ, చికిత్స పొందుతూ ఉన్నవారికీ మధ్య అంతరం పెరుగుతూ 67 లక్షలు దాటి ఈ రోజు 67,12,302 గా నమోదైంది. కోలుకున్నవారు పెరిగే కొద్దీ, ఈ అంతరం మరింత పెరుగుతోంది.
గత 24 గంటలలో 56,480 మంది కోలుకొని డిశ్చార్జ్ అయ్యారు. అదే సమయంలో దేశవ్యాప్తంగా 49,881 కొత్త కోవిడ్ కేసులు నమోదయ్యాయి. ఈ కొత్త కేసులలో 79% మంది 10 రాష్ట్రాలలోనే ఉన్నారు. అత్యధిక సంఖ్యలో కోవిడ్ పాజిటివ్ లు నమోదవుతున్న రాష్టాల్లో కేరళ ఇప్పుడు 8 వేలకు పైగా కేసులతో ముందు వరుసలో సాగుతూ ఉంది. రెండో స్థానంలో ఉన్న మహారాష్టలో 6 వేలకు పైగా కెసులు నమోదయ్యాయి.
గత 24 గంటలలో 517 మరణాలు నమోదయ్యాయి. అందులో 81% కేవలం 10 రాష్ట్రాలలోనే కేంద్రీకృతమయ్యాయి. మహారాష్ట్రలో అత్యధికంగా 91 మంది మృతిచెందారు.
ప్రధాన మంత్రి కార్యాలయం
రాంచీలో భగవాన్ బిర్సా ముండా స్మృతి ఉద్యానవనం తో కూడిన స్వాతంత్య్ర సమరయోధుల ప్రదర్శనశాలను నవంబర్, 15వ తేదీన ప్రారంభించనున్న - ప్రధాన మంత్రి
నవంబర్, 15వ తేదీ భగవాన్ బిర్సా ముండా జయంతి ని జన జాతీయ గౌరవ దినోత్సవంగా జరుపుకోవాలని ప్రకటించిన - భారత ప్రభుత్వం
గిరిజన సంస్కృతి, చరిత్రను పరిరక్షించి, ప్రోత్సహించడంలో ముఖ్యమైన పాత్ర పోషించనున్న - మ్యూజియం
మ్యూజియంలో 25 అడుగుల భగవాన్ బిర్సా ముండా విగ్రహం ఉంటుంది
ఇతర గిరిజన స్వాతంత్య్ర సమరయోధుల జీవిత విశేషాలను కూడా ఈ మ్యూజియంలో ప్రత్యేకంగా ప్రదర్శించనున్నారు.
భగవాన్ బిర్సా ముండా జయంతిని జన జాతీయ గౌరవ దినోత్సవంగా జరుపుకోవాలని భారత ప్రభుత్వం ప్రకటించింది. ఈ సందర్భాన్ని పురస్కరించుకుని, 2021, నవంబర్, 15వ తేదీ ఉదయం 9 గంటల 45 నిముషాలకు, ప్రధానమంత్రి శ్రీ నరేంద్ర మోదీ, రాంచీలో భగవాన్ బిర్సా ముండా స్మృతి ఉద్యానవనం తో కూడిన స్వాతంత్య్ర సమర యోధుల ప్రదర్శనశాల ను దృశ్య మాధ్యమం ద్వారా ప్రారంభించనున్నారు.
గిరిజన సమాజాల అమూల్యమైన సహకారాన్ని, ప్రత్యేకించి భారత స్వాతంత్య్ర పోరాటంలో వారి త్యాగాలను ప్రధానమంత్రి ఎల్లప్పుడూ నొక్కి చెబుతూ ఉంటారు. భారతదేశ స్వాతంత్య్ర పోరాటంలో గిరిజన స్వాతంత్య్ర సమరయోధులు పోషించిన పాత్ర గురించి, ప్రధానమంత్రి, 2016 లో తన స్వాతంత్య్ర దినోత్సవ ప్రసంగంలో ప్రత్యేకంగా పేర్కొంటూ, వీర గిరిజన స్వాతంత్య్ర సమరయోధుల జ్ఞాపకార్థం మ్యూజియంలను నిర్మించాలనీ, తద్వారా దేశం కోసం వారి త్యాగాల గురించి రాబోయే తరాలు తెలుసుకోగలుగుతాయనీ, అభిప్రాయపడ్డారు. కేంద్ర గిరిజన వ్యవహారాల మంత్రిత్వ శాఖ ఇప్పటి వరకు పది గిరిజన స్వాతంత్య్ర సమరయోధుల ప్రదర్శనశాలల నిర్మాణానికి అనుమతులు మంజూరు చేసింది. వివిధ రాష్ట్రాలు, ప్రాంతాలకు చెందిన గిరిజన స్వాతంత్య్ర సమరయోధుల జీవిత విశేషాలను, జ్ఞాపకాలను ఈ మ్యూజియంలు భద్రపరుస్తాయి.
భగవాన్ బిర్సా ముండా స్మృతి ఉద్యానవనం తో కూడిన స్వాతంత్య్ర సమరయోధుల ప్రద్రర్శనశాలను, భగవాన్ బిర్సా ముండా తన జీవితాన్ని త్యాగం చేసిన రాంచీ లోని పాత కేంద్ర కారాగారం వద్ద, జార్ఖండ్ రాష్ట్ర ప్రభుత్వంతో కలిసి నిర్మించడం జరిగింది. దేశంతో పాటు, గిరిజన సమాజం కోసం ఆయన చేసిన త్యాగానికి నివాళిగా ఇది నిలుస్తుంది. గిరిజన సంస్కృతి, చరిత్ర ను పరిరక్షించి, ప్రోత్సహించడంలో ఈ మ్యూజియం ముఖ్యమైన పాత్ర పోషిస్తుంది. తమ అడవులు, భూమి హక్కులు, సంస్కృతి పరిరక్షణ కోసం గిరిజనులు పోరాడిన విధానంతో పాటు, దేశ నిర్మాణానికి కీలకమైన వారి శౌర్యాన్ని, త్యాగాలను కూడా ఇది ప్రదర్శిస్తుంది.
భగవాన్ బిర్సా ముండాతో పాటు, వివిధ ఉద్యమాలలో పాల్గొన్న షాహిద్ బుధు భగత్, సిద్ధూ-కన్హు, నీలాంబర్-పీతాంబర్, దివా-కిసాన్, తెలంగాణ ఖాదియా, గయా ముండా, జాత్రా భగత్, పోటో హెచ్, భగీరథ్ మాంఝీ, గంగా నారాయణ్ సింగ్ వంటి ఇతర గిరిజన స్వాతంత్య్ర సమరయోధుల జీవిత విశేషాల గురించి కూడా ఈ మ్యూజియంలో ప్రత్యేకంగా ప్రదర్శిస్తారు. ఈ మ్యూజియంలో 25 అడుగుల భగవాన్ బిర్సా ముండా విగ్రహంతో పాటు, ఈ ప్రాంతంలోని ఇతర స్వాతంత్య్ర సమరయోధుల 9 అడుగుల విగ్రహాలు కూడా ఉంటాయి.
పరిసర ప్రాంతాల్లోని 25 ఎకరాల్లో అభివృద్ధి చేసిన ఈ స్మృతి ఉద్యానవనంలో మ్యూజికల్ ఫౌంటెన్, ఫుడ్ కోర్ట్, చిల్డ్రన్ పార్క్, ఇన్ఫినిటీ పూల్, గార్డెన్ తో పాటు ఇతర వినోద సౌకర్యాలు కూడా ఉంటాయి.
ఈ కార్యక్రమానికి కేంద్ర గిరిజన వ్యవహారాల శాఖ మంత్రి కూడా హాజరుకానున్నారు.
ప్రధాన మంత్రి కార్యాలయం
నేపాల్ ప్రధానితో టెలిఫోన్ లో మాట్లాడిన ప్రధాని నరేంద్ర మోదీ
భారత్-నేపాల్ ద్వైపాక్షిక సహకారానికి సంబంధించిన వివిధ అంశాల పై ఇరువురు నేతల సమీక్ష
.
నేపాల్ ప్రధాని ప్రచండ ఇటీవల భారత పర్యటన సందర్భంగా జరిగిన చర్చలకు కొనసాగింపుగా ఇద్దరు ప్రధానుల సంభాషణ
భారత్ అనుసరిస్తున్న 'పొరుగుదేశాలకు తొలి ప్రాధాన్యం‘ విధానంలో నేపాల్ కీలక భాగస్వామి
నేపాల్ ప్రధాన మంత్రి శ్రీ పుష్ప కమల్ దహల్ 'ప్రచండ'తో ప్ర ధాన మంత్రి శ్రీ
నరేంద్ర మోదీ ఈ రోజు టెలిఫోన్ లో సంభాషించారు.
భారత్-నేపాల్ ద్వైపాక్షిక సహకారానికి సంబంధించిన వివిధ అంశాలను ఇరువురు నేతలు సమీక్షించారు. 2023 మే 31 నుండి జూన్ 3 వరకు నేపాల్ ప్రధాన మంత్రి ప్రచండ భారత పర్యటన సందర్భంగా సందర్భంగా జరిగిన చర్చలకు కొనసాగింపుగా ద్వైపాక్షిక భాగస్వామ్యాన్ని ముందుకు తీసుకెళ్లడానికి, , ఇరు దేశాల మధ్య లోతైన స్నేహ బంధాన్ని మరింత బలోపేతం చేయడానికి ఇద్దరు నేతలు సంభాషించారు.
సన్నిహిత, స్నేహపూర్వక పొరుగు దేశమైన నేపాల్ భారత్ 'పొరుగుదేశాలకు ప్రథమం' విధానంలో కీలక భాగస్వామి.
ఈ టెలిఫోన్ సంభాషణ ఇరు దేశాల మధ్య ఉన్నత స్థాయి సమాచార మార్పిడి సంప్రదాయాన్ని కొనసాగిస్తుంది.
ప్రధాన మంత్రి కార్యాలయం
ఎరువుల సబ్సిడీని పెంచే చరిత్రాత్మక రైతు అనుకూల నిర్ణయం తీసుకున్న - కేంద్ర ప్రభుత్వం
డి.ఎ.పి. ఎరువులపై 140 శాతం పెంచిన - సబ్సిడీ
ఒక్కొక్క డి.ఏ.పి. సంచికి 500 రూపాయలకు బదులుగా 1200 రూపాయల మేర సబ్సిడీ పొందనున్న - రైతులు
ఒక్కొక్క సంచి 2,400 రూపాయలకు బదులుగా 1,200 రూపాయలకే రైతులకు అందుబాటులోకి రానున్న - డి.ఏ.పి.
ఈ సబ్సిడీ కోసం అదనంగా 14,775 కోట్ల రూపాయలు ఖర్చు చేయనున్న - ప్రభుత్వం
అంతర్జాతీయంగా ధరలు పెరిగినప్పటికీ, రైతులు పాత ధరలకే ఎరువులు పొందాలి : ప్రధానమంత్రి
ప్రభుత్వ ప్రయత్నాలలో ప్రధానమైనది రైతుల సంక్షేమమే : ప్రధానమంత్రి
ఎరువుల ధరల అంశంపై నిర్వహించిన ఉన్నత స్థాయి సమావేశానికి ప్రధానమంత్రి నరేంద్ర మోదీ అధ్యక్షత వహించారు. ఈ సందర్భంగా, ఎరువుల ధరల అంశం గురించి, ఆయనకు, ఒక వివరణాత్మక ప్రదర్శన ద్వారా తెలియజేశారు.
అంతర్జాతీయంగా ఫాస్పోరిక్ ఆమ్లం, అమ్మోనియా మొదలైన ధరలు పెరగడం వల్ల ఎరువుల ధర పెరుగుతున్న అంశాన్ని ఈ సమావేశంలో చర్చించారు. అంతర్జాతీయంగా ధరలు పెరిగినప్పటికీ రైతులకు పాత ధరలకే ఎరువులు అందజేయాలని, ప్రధానమంత్రి నొక్కి చెప్పారు.
ఒక్కొక్క సంచికీ, 500 రూపాయలుగా ఉన్న డి.ఏ.పి. ఎరువుల సబ్సిడీని, 1200 రూపాయల కు పెంచాలని ఒక చరిత్రాత్మక నిర్ణయం తీసుకోవడం జరిగింది. ఇది 140 శాతం పెరుగుదల. కాగా, అంతర్జాతీయంగా డి.ఏ.పి. మార్కెట్ ధరలు పెరిగినప్పటికీ, పాత ధర 1200 రూపాయలకే విక్రయాలు కొనసాగించాలని కూడా నిర్ణయించడం జరిగింది. ఈ నిర్ణయం కారణంగా, ఉద్భవించే మొత్తం భారాన్ని భరించాలని, కేంద్ర ప్రభుత్వం నిర్ణయించింది. ఇలా ఉండగా, ఒక్కో సంచికి సబ్సిడీ మొత్తాన్ని ఒకేసారి ఇంత ఎక్కువగా ఎప్పుడూ పెంచలేదు.
గత ఏడాది, డి.ఏ.పి. అసలు ధర ఒక్కో సంచికి 1,700 రూపాయలుగా ఉంది. ఇందులో, కేంద్ర ప్రభుత్వం ఒక్కో సంచికి 500 రూపాయలు చొప్పున సబ్సిడీ ఇస్తోంది. అందువల్ల, కంపెనీలు, ఒక్కో సంచీ 1200 రూపాయల చొప్పున రైతులకు అమ్ముతున్నాయి.
డి.ఏ.పి. లో ఉపయోగించే ఫాస్పోరిక్ ఆమ్లం, అమ్మోనియా మొదలైన పదార్ధాల ధరలు, ఇటీవల, అంతర్జాతీయంగా 60 శాతం 70 శాతం వరకు పెరిగాయి. అందువల్ల, డి.ఎ.పి. సంచి అసలు ధర ఇప్పుడు 2,400 కాగా, 500 రూపాయల సబ్సిడీ ని పరిగణలోకి తీసుకున్న అనంతరం, ఎరువుల కంపెనీలు, 1900 రూపాయలకు విక్రయించగలవు. ఈ రోజు తీసుకున్న తాజా నిర్ణయంతో, రైతులు 1200 రూపాయలకే, డి.ఏ.పి. సంచి పొందడం కొనసాగే, అవకాశం ఉంది.
రైతుల సంక్షేమానికి తమ ప్రభుత్వం కట్టుబడి ఉందనీ, ధరల పెరుగుదల వల్ల కలిగే నష్టాలను, రైతులు ఎదుర్కోవలసిన అవసరం లేకుండా ప్రభుత్వం అన్ని చర్యలు తీసుకుంటుందనీ, ప్రధానమంత్రి పేర్కొన్నారు.
రసాయన ఎరువుల సబ్సిడీ కోసం కేంద్ర ప్రభుత్వం ప్రతి సంవత్సరం సుమారు 80,000 కోట్ల రూపాయలు ఖర్చు చేస్తుంది. డి.ఎ.పి. లో సబ్సిడీ పెరగడంతో, ఖరీఫ్ సీజన్లో భారత ప్రభుత్వం అదనంగా 14,775 కోట్ల రూపాయలు సబ్సిడీగా ఖర్చు చేస్తుంది. అక్షయ తృతీయ రోజు, పి.ఎం-కిసాన్ పథకం కింద రైతుల ఖాతాల్లోకి, 20,667 కోట్ల రూపాయలు నేరుగా బదిలీ అయిన అనంతరం, రైతుల ప్రయోజనం కోసం తీసుకున్న ప్రధాన నిర్ణయాల్లో ఇది రెండవది.
విద్యుత్తు మంత్రిత్వ శాఖ
పవర్ ఫౌండేషన్ సమావేశానికి అధ్యక్షత వహించిన విద్యుత్ మంత్రి
కేంద్ర విద్యుత్ శాఖ, ఎంఎన్ ఆర్ ఇ శాఖ మంత్రి శ్రీ ఆర్.కె.సింగ్ నిన్న పవర్ ఫౌండేషన్ తో సమావేశానికి వర్చువల్ గా అధ్యక్షత వహించారు. ఈ సమావేశంలో విద్యుత్ శాఖ కార్యదర్శి శ్రీ అలోక్ కుమార్ , ఎంఎన్ ఆర్ ఇ సెక్రటరీ శ్రీ ఇందు శేఖర్ చతుర్వేది, విద్యుత్ పిఎస్ యుల చైర్మన్,మేనేజింగ్ డైరెక్టర్లు పాల్గొన్నారు. ఈ సమావేశం పవర్ ఫౌండేషన్ పరిశోధన- అభివృద్ధి, విధాన అనుకూలత, కమ్యూనికేషన్ వ్యూహానికి సంబంధించి లక్ష్యాలు, నిర్వహణ పద్ధతి గురించి చర్చించింది.
భారతదేశ ఇంధన పరివర్తన ప్రయాణాన్ని సులభతరం చేయడానికి , ఇ-మొబిలిటీ ఎలక్ట్రిక్ కుకింగ్ పై వినియోగదారులలో అవగాహనను ప్రోత్సహించడానికి సాక్ష్యాల ఆధారిత పరిశోధన అధ్యయనాలను నిర్వహించడానికి పవర్ ఫౌండేషన్ ను ఉపయోగించాలని మంత్రి సింగ్ అధికారులను ఆదేశించారు.
పవర్ ఫౌండేషన్ ఈ క్రింది వాటిపై అధ్యయనాలు చేపట్టాలని మంత్రి సూచించారు:భారతదేశంలో జలవిద్యుత్ అభివృద్ధిని వేగవంతం చేయడం.భారతదేశంలో కార్బన్ రాహిత్యం  కోసం వ్యూహాత్మక రోడ్ మ్యాప్ అభివృద్ధి చేయడంపర్యావరణ నిబంధనలను పాటించడంలో ప్రత్యామ్నాయంగా ఎఫ్ జి డి సాంకేతికత
ప్రభావంపెద్ద ఎత్తున ఆర్ ఈ ఇంటిగ్రేషన్దేశం లో ఇంధన మార్పు కోసం స్వల్పకాలిక, మధ్యకాలిక , దీర్ఘకాలిక రోడ్ మ్యాప్.
చేపట్టేందుకు సిఫారసు చేసిన ఇతర అధ్యయనాలు:భారతదేశంలో డిస్కమ్ ల పవర్ ప్రొక్యూర్ మెంట్ ఖర్చులను సమీక్షించడం, ఆప్టిమైజేషన్ చేయడంశిలాజేతర ఇంధన ఆధారిత సామర్థ్యం కలిగిన 500 జి డబ్ల్యు కోసం అవసరమైన పెట్టుబడులు; మార్కెట్ ఇన్ స్ట్రుమెంటల్ కు సంబంధించిన సమస్యలుగ్రిడ్-స్కేల్ స్టోరేజీ, ఎనర్జీ స్టోరేజీ .
హైడ్రోజన్ ఎకానమీ: భారతదేశం ముందు ఎంపికలు.భారత దేశ జి 20 ప్రెసిడెన్సీ, క్లీన్ ఎనర్జీ మినిస్టీరియల్ నాలెడ్జి భాగస్వామిగా కూడా విద్యుత్ మంత్రిత్వ శాఖకు పవర్ ఫౌండేషన్ సహాయం అందిస్తుంది.
పవర్ ఫౌండేషన్ గురించి:
పవర్ ఫౌండేషన్ అనేది ఒక రిజిస్టర్డ్ సొసైటీ, ఇది విద్యుత్, దాని అనుబంధ రంగాలపై జాతీయ స్థాయి చర్చలలో భాగస్వామ్యం వహించే అగ్రశ్రేణి విధాన సానుకూల సంస్థగా ఉంటుంది, ఇది అధికారిక విశ్లేషణ, డేటా, విధాన సిఫార్సులను, వాస్తవ ప్రపంచ పరిష్కారాలను రాష్ట్రాలకు అందిస్తుంది. అందరికీ సురక్షితమైన ,స్థిరమైన విద్యుత్ ను అందిస్తుంది. భారతదేశ ఇంధన పరివర్తన కోసం మృదువైన మార్గాలను సృష్టిస్తుంది.
విద్యుత్ రంగంలో ఇంధన పరివర్తనకు సంబంధించిన వివిధ అంశాలపై విశ్వసనీయ సంస్థల ద్వారా స్వతంత్ర ,సాక్ష్యాల ఆధారిత పరిశోధన అధ్యయనాలను నియమించడంలో మార్గదర్శక ప్రయత్నాలను చేపట్టడం ,తరువాత గుర్తించబడిన వాటాదారులలో అవగాహన కల్పించడానికి తగిన కమ్యూనికేషన్ మార్గాల ద్వారా సేకరించిన సమాచారాన్ని వ్యాప్తి చేయడం కూడా దీని లక్ష్యం.
రక్షణ మంత్రిత్వ శాఖ
నేషనల్ ఇన్స్టిట్యూట్ ఆఫ్ డిఫెన్స్ ఎస్టేట్స్ మేనేజ్మెంట్ను ప్రారంభించిన రక్షణ మంత్రి
భారత ప్రభుత్వ కెపాసిటీ బిల్డింగ్ చొరవలో భాగంగా నేషనల్ ఇన్స్టిట్యూట్ ఆఫ్ డిఫెన్స్ ఎస్టేట్స్ మేనేజ్మెంట్ ప్రధానమైన సెంట్రల్ ట్రైనింగ్ ఇన్స్టిట్యూట్లలో ఒకటైన సెంటర్ ఆఫ్ ఎక్సలెన్స్ ఇన్ ల్యాండ్ సర్వేను ఏర్పాటు చేసింది. ఈ కేంద్రాన్ని 16 డిసెంబర్ 2021న రక్షణ మంత్రి శ్రీ రాజ్నాథ్ సింగ్ ప్రారంభించారు.
డిఫెన్స్ ఎస్టేట్స్ ఆర్గనైజేషన్కు చెందిన డొమైన్ స్పెషలైజేషన్లో భాగంగా నిరంతరం భూ సర్వేలను నిర్వహిస్తుంది.తద్వారా ఈ కార్యాచరణ రంగంలో నైపుణ్యాన్ని అభివృద్ధి చేస్తుంది. సెంటర్ ఆఫ్ ఎక్సలెన్స్ డ్రోన్ సర్వేలు మరియు శాటిలైట్ ఇమేజరీ ఆధారిత సర్వేల వంటి అభివృద్ధి చెందుతున్న సర్వే టెక్నాలజీలలో ప్రత్యేకంగా సర్వేలలో పాల్గొనే ప్రభుత్వ అధికారులు మరియు సాంకేతిక సిబ్బంది శిక్షణ అవసరాలను తీరుస్తుంది. ఈ రోజుల్లో డిజిటల్ ఫోటోగ్రామెట్రిక్ టెక్నిక్లు, హై-రిజల్యూషన్ శాటిలైట్ ఇమేజరీ, ఎయిర్బోర్న్ మరియు టెరెస్ట్రియల్ లేజర్ స్కానర్ పరికరాల ఆధారంగా రియల్ టైమ్ మానిటరింగ్ సిస్టమ్లు రేఖాగణిత సర్వేయింగ్ మరియు మోడలింగ్ కోసం శక్తివంతమైన సాధనాల సమితిని అందించగలవు. సెంటర్ ఆఫ్ ఎక్సలెన్స్ సర్వేలో అటువంటి కొత్త పద్ధతులపై దృష్టి సారించింది. ఈ విషయంలో అభివృద్ధి చేయబడిన నైపుణ్యం సెంటర్ ఆఫ్ ఎక్సలెన్స్లో నిర్వహించబడే ప్రాతిపదిక మరియు ప్రత్యేక కోర్సులకు పాల్గొనేవారిని స్పాన్సర్ చేయడానికి సిద్ధంగా ఉన్న స్వయంప్రతిపత్త సంస్థలతో సహా ఇతర కేంద్ర మరియు రాష్ట్ర ప్రభుత్వ విభాగాలతో భాగస్వామ్యం చేయబడుతుంది. సెంటర్ ఆఫ్ ఎక్సలెన్స్ ఎన్ఆక్ఎస్సి, ఎన్ఐజిఎస్టీ, ఎస్పిఏ ఢిల్లీ వంటి ప్రీమియర్ సంస్థల నుండి సేవలను పొందుతుంది. సర్వే పరిశ్రమకు చెందిన నిపుణులను రిసోర్స్ ఫ్యాకల్టీగా పొందుతుంది.అతి త్వరలో ఇన్హౌస్ సామర్థ్యాలను అభివృద్ధి చేయాలనే లక్ష్యంతో ఉంది.
రక్షణ మంత్రి శ్రీ రాజ్నాథ్ సింగ్ ఈ సందర్భంగా మాట్లాడుతూ..నిరంతర ప్రాతిపదికన భూ సర్వే చేపట్టాల్సిన అవసరాన్ని పునరుద్ఘాటించారు. సెంటర్ ఆఫ్ ఎక్సలెన్స్ ల్యాండ్ సర్వేను ఏర్పాటు చేయడానికి మార్గనిర్దేశం చేసినందుకు డిఫెన్స్ ఎస్టేట్ డిపార్ట్మెంట్ను సత్కరించారు. మరియు ఇతర ప్రభుత్వ శాఖలకు కూడా సదుపాయాన్ని తెరవడానికి గల ఆవశ్యకతను కూడా రక్షణమంత్రి నొక్కి చెప్పారు.
ఈ సందర్భంగా డిజిడిఇ శ్రీ అజయ్ కుమార్ శర్మ మాట్లాడుతూ డిజిడిఇ కెపాసిటీ బిల్డింగ్ ప్రాసెస్లో భాగంగా డిఫెన్స్ సెక్రటరీ డాక్టర్ అజయ్ కుమార్ చెప్పిన ఆలోచనా ప్రక్రియలో ఎన్ఐడిఎమ్లోని సెంటర్ ఆఫ్ ఎక్సలెన్స్ ఒక పరాకాష్ట అని తెలియజేసారు. సెంటర్ ఆఫ్ ఎక్సలెన్స్ని జాతీయ రంగంలోకి తీసుకురావడానికి, తాజా టెక్నిక్లలో సర్వే కోసం ఒక ప్రీమియర్ ట్రైనింగ్ సెంటర్గా మారడానికి తీసుకోబడిందని తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
కొత్త కేసులకంటే కోలుకుంటున్నవారు ఎక్కువవుతుండటంతో చికిత్సలో ఉన్నవారి సంఖ్య తగ్గుముఖం
మొత్తం కేసులలో చికిత్సలో ఉన్నవారి శాతం 4.5% లోపే
గత 24 గంటలలో భారత్ లో కొత్తగా నమోదైన పాజిటివ్ కేసులకంటే తాజాగా కోలుకున్నవారి సంఖ్య ఎక్కువగా నమోదైంది. కొత్తగా 35,551 మందికి కోవిడ్ సోకగా 40,726 మంది కోలుకున్నారు. దీనివల్ల తేడా 5,701 కేసులు చికిత్సలో ఉన్నవారి సంఖ్యను తగ్గించినట్టయింది. గడిచిన ఆరు రోజులుగా కొత్త కేసులను మించి కోలుకుంటూ ఉన్నారు.
దేశంలో ప్రస్తుతం చికిత్స పొందుతూ ఉన్నవారి సంఖ్య బాగా తగ్గింది. అది మొత్తం కేసులలో 4.5 శాతానికి దిగువన ఉంది. ఎక్కువమంది కోలుకుంటూ, కొత్త కేసులు తక్కువగా ఉంటూ ఉండటం వల్ల చికిత్స పొందుతూ ఉన్నవారి సంఖ్య క్రమంగా తగ్గుతూ వస్తోంది. దీనివల్ల ప్రస్తుతం చికిత్స పొందుతూ ఉన్నవారి సంఖ్య 4,22,943 కు చేరింది. ఇది మొత్తం పాజిటివ్ కేసులలో 4.44% మాత్రమే.
కొత్తగా నమోదవుతున్న కోవిడ్ కేసులకంటే కోలుకుంటున్నవారు ఎక్కువగా ఉండటంతో కోలుకున్నవారి శాతం మెరుగుపడుతూ 94.11% కు చేరింది. ఇప్పటివరకు కోలుకున్నవారి సంఖ్య 89,73,373 కు చేరింది. కోలుకున్నవారికి, చికిత్సలో ఉన్నవారికి మధ్య తేడా క్రమంగా పెరుగుతూ 85,50,430 అయింది. కొత్తగా కోలుకున్నవారిలో 77.64% మంది పది రాష్ట్రాలకు చెందినవారు కాగా, అత్యధికంగా 5,924 మందితో కేరళ మొదటి స్థానంలోను, 5,329 మందితో ఢిల్లీ రెండో స్థానంలోను, 3,796 కొత్త కేసులతో మహారాష్ట్ర మూడో స్థానంలోను ఉన్నాయి. .
కొత్తగా నమోదైన కోవిడ్ పాజిటివ్ కేసులలో 75.5% పది రాష్ట్రాలలోనే కేంద్రీకృతమయ్యాయి. 6,316 కేసులతో కేరళ మొదటి స్థానంలో ఉండగా, ఢిల్లీలో 3,944 కేసులు, మహారాష్ట్రలో 3,350 కేసులు వచ్చాయి.
గత 24 గంటలలో 526 మంది చనిపోగా వారిలో 79.28% మంది కేవలం 10 రాష్టాల్లోనే నమోదయ్యారు.తాజా మరణాలలో అత్యధికంగా 21.10%  మహారాష్టకు చెందినవారు కాగా, ఢిల్లీలో 82, పశ్చిమ బెంగాల్ లో 51 మరణాలు నమోదయ్యాయి.